open-index/open-wikipedia-markdown huggingface dataset:
Herbert Wehner

**Herbert Richard Wehner** (født 11. juli 1906 i Dresden i Tyskland, død 19. januar 1990 i Bonn) var en tysk politiker. Han var fra 1966 til 1969 føderal minister for alltyske anliggender, og deretter fra 1969 til 1983 formann for SPD-fraksjonen i Forbundsdagen.

## Liv og virke
### Bakgrunn
Herbert Wehner var sønn av skomakeren Robert Richard Wehner (1881–1937) og hans hustru, skreddersken Alma Antonie Wehner, født Diener (1881–1945). Faren var soldat under første verdenskrig og ble deretter med i en løsere sammenslutning av sosialdemokratiske, sosialistiske og kommunistiske soldater. Faren ble siden en fagforeningsmann som også var aktiv i SPD.

Herbert Wehner ble selv mer radikalt venstreorientert.

### Politisk karriere
Han meldte seg inn i KPD (kommunistpartiet) i 1927 og ble valgt til parlamentet i Sachsen i 1930. Etter Adolf Hitlers maktovertagelse i 1933 deltok Wehner i den kommunistiske motstandsbevegelsen. I 1935 reiste han til Moskva i eksil. Under tiden i Moskva 1935-1941 ble han medlem av partiets sentralkomité.

Etter å ha reist til Sverige 1941 for partiet, ble han i 1942 anholdt og arrestert der. Hans oppdrag i Sverige hadde vært for å bygge opp motstandsbevegelsen i Tyskland. Han ble satt i fengsel etter å ha blitt dømt til ett års straffarbeid ved Stockholms Rådhusrätt for ulovlig etterretningsvirksomhet. Wehner satt blant annet i Falun, Vänersborg og på Långholmen. Han ble under denne tiden ekskludert fra kommunistpartiet. 

Han ble løslatt fra fengselet og tok så arbeide i Borås som tekstilarbeider. Wehner kom gjennom hele livet til å beholde kontakten til Sverige, blant annet gjennom sitt sommerhus på Öland.

Da han i 1946 vendte tilbake til Tyskland, til Hamburg, ble han medlem av SPD.  Han kom etterhvert til å høre til partitoppen. Han stod partilederen Kurt Schumacher nær. 

Han ble medlem av Forbundsdagen i 1949 og forble medlem til han trakk seg fra aktiv politikk i 1983. Han hadde en viktig rolle i forbindelse med Godesberg-programmet, hvor partiet avviste den marxistiske ideologi. 

I 1966 ble han minister for indretyske forhold, en stilling som gjaldt forholdene rundt Tysklands daværende status som delt land, i Kurt Kiesingers CDU-SPD-regjering. Da SPD påtok seg regjeringsansvaret under ledelse av Willy Brandt, ble Wehner formann for SPDs gruppe i Forbundsdagen.

Under sin tid i Forbundsdagen ble han kjent for sin meget direkte stil; ofte kom han med personlige og fornærmende angrep på sine politiske motstandere. Han nådde å få nesten 80 irettesettelser av parlamentets formann. 

Han døde i 1990 etter lengre tids sykdom.

Han regnes av Stiftung Orte der deutschen Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser
Pachirisu

**Pachirisu** kommer av «pachiri», som betyr «lyst, klart», og «risu», som betyr ekorn.

## Utseende
Pachirisu ser ut som et hvitt ekorn. De har en blå stripe som starter ved pannen og går hele veien til haletuppen. Kinnene kan minne litt om Pikachu bortsett fra at de er gule og ikke røde.
Pachirisu har tre pigger på halene, og armene og bena deres er ganske korte. De kan fortsatt løpe utrolig fort.

## I spillene
Pachirisu i spillene kan lære angrepene Thunderbolt, Spark, Swift, Growl, Charm, og Sweet Kiss.

Pachirisu er #055 på Shinou Pokédex. Derfor, siden Buoysel er #056,

## Dawns Pachirisu
Dawns Pachirisu var Dawns tredje Pokémon. Hun fanget den i episoden *Twice Smitten, Once Shy*.
Den elsker å ha det moro med Dawn og henne pokémon og har en utrolig hyperpersonlighet.
Den kan noen ganger gi Dawn en «dårlig hårdag» ved å bruke Discharge.

Dawn følte at hun hadde gjort en dårlig jobb som Pachirisus trener siden hun ikke klarte å få den til å oppføre seg og gjøre som hun sa. På grunn av dette slapp hun den fri, men Brock og Ash klarte å overtalle henne til ikke å gi opp Pachirisu. Det de fant var team rocket som ville bruke den til konkurranser. Begge parter prøvde å lokke den til seg, men den var fortsatt glad i Dawn og valgte å følge henne videre.
## Eksterne lenker
* Pachirisu på Pokémon Wiki
Adlerhorst

**Adlerhorst** (Ørneredet) var et av Adolf Hitlers førerhovedkvarter under andre verdenskrig, og han ledet Ardenneroffensiven herfra. Det lå ca. 10&nbsp;km vest for Bad Nauheim.

## Anlegget
To av anleggets deler var bygget rundt slottene Ziegenberg og Kransberg, og det tredje anlagt i dalen Wiesental én kilometer nordvest for Ziegenberg. Det var på det siste området Hitler oppholdt seg.

Slottene hadde tidligere vært i privat eie, men i september 1939 ble Ziegenberg konfiskert og 1. oktober samme år ble Kransberg ekspropriert. Arbeidet på de tre byggestedene varte fra september 1939 til august 1940. Byggestaben til Albert Speer var ansvarlig ombyggingen av slottene, mens Organisation Todt sto for byggingen av bunkere og infrastruktur. Det ble innredet egne rom for Hitler i Ziegenberg, og slottet ble forbundet med et omfattende bunkeranlegg både over og under jorden. Kransberg var ment som et hovedkvarter for Heinrich Himmler. I Wiesental ble det bygget syv bunkere. På takene ble det plassert arbeidsbygninger kamuflert som fritidsboliger.

Det hadde vært meningen at Hitler skulle lede invasjonen av Frankrike i 1940 fra Ziegenberg, men anleggsarbeidet ble ikke ferdig i tide. Dessuten mente Hitler at det var upassende å lede sine soldater fra et luksuriøst slott. Han regnet med at tyskerne etter krigen ville valfarte til «seiershovedkvarteret», og det måtte derfor ha et spartansk preg.

Hitler forlot Berlin med privattoget sitt 10. desember 1944 og ankom Ziegenberg tidlig dagen etter for å lede Ardenneroffensiven derfra. Han feiret julaften i Ziegenberg. Generaloberst Heinz Guderian som var til stede kalte det «den mest dødstriste julekveld i høyst ukristelige omgivelser». Etter at offensiven hadde brutt sammen dro Hitler 15. januar 1945 tilbake til Berlin, der han forble frem til selvmordet.

19. mars ble Ziegenberg bombet av amerikanerne og slottet satt i brann. 27. mars satte tyskerne fyr på anlegget i Wiesental. 31. mars ble Adlerhorst inntatt av amerikanske styrker. I 1946 ble restene av bunkerne i Wiesental sprengt. Kransberg var blitt spart, og de allierte brukte slottet til å forhøre flere prominente naziledere, blant annet Albert Speer og Hjalmar Schacht, før de ble sendt til Nürnberg.

## Hitlers opphold i Adlerhorst
Denne tabellen er basert på dagboksnotater til offiserer i Hitlers stab.

## Referanser


## Kilder

* Beevor, Anthony, *Ardennene 1944 : Hitlers siste sjansespill*, 2015, Cappelen Damm, ISBN 978-82-02-48228-2
* Seidler, Franz W. og Zeigert, Dieter, *Die Führerhauptquartiere – Anlagen und Planungen im Zweiten Weltkrieg* ISBN 3-7766-2154-0
Stasiland

***Stasiland*** er en bok av den australske forfatteren, filmskaperen og advokaten Anna Funder om mennesker som gjorde motstand mot kommunistregimet i DDR og mennesker som arbeidet for den totalitære statens overvåkningstjeneste Stasi.  Det er en bevegende undersøkelse av ekstraordinær menneskelig samvittighet og ekstraordinært mot i møtet med totalitarismen.

Funder har blitt rost for med stor kraft å bruke litterære teknikker for å skrive sakprosa, og boken har blitt beskrevet som *a dark, stylish narrative* (The Age Book of the Year Awards) og *a masterpiece of investigative reporting* (Sunday Times). I juni 2004 fikk boken Samuel Johnson Prize, en av de viktigste priser for sakprosalitteratur i verden. The National Theatre i London bearbeider nå boken for teater.

Boken har blitt oversatt til flere språk, blant annet norsk.

## Anna Funder og Gesellschaft für Bürgerrechte und Menschenwürde
Foreningen «Gesellschaft für Bürgerrechte und Menschenwürde» (GBM), en organisasjon bestående for det meste av tidligere Stasi-offiserer og tidligere NVA-offiserer som jobber for rehabilitering av sitt rykte, anmeldte Anna Funder i 2004 for å ha kommet med falske anklager mot foreningen. Dette gjaldt partier i Stasiland der hun slo fast at GBM sjikanerte og forfulgte mennesker som fortalte om sin fortid som offer for Stasis forfølgelser i DDR-tiden. GBM fikk medhold av retten. Distribusjonen av boken måtte stanses. Den neste utgaven kom med endringer.

## Referanser


## Litteratur
**Stasiland*, London: Granta 2003, ISBN 1-86207-580-8
*Norsk oversettelse: *Stasiland*, Oslo: Cappelen 2005, ISBN 82-02-24151-0
Whopper

**Whopper** var et norsk rockeband med røtter fra Ålesund og Bergen. Bandet ble stiftet av Anders Bortne i 1996 og var aktive til rundt 2003.

Bandet debuterte med EP-en *A Girl Who Loved a Boy* i 1997 og fulgte opp med debutalbumet *Let's Make Sounds* i 1999. For sitt andre album, *Takes & Mistakes*, ble de nominert til Spellemannprisen 2001 i klassen rock.

## Diskografi
* *A Girl Who Loved a Boy* (1997) EP
* *Let's Make Sounds* (1999)
* *Takes & Mistakes* (2001)
* *W* (2002) EP
* *No Music Here* (2003)

## Medlemmer
* Anders Bortne: vokal, gitar
* : trommer, kor
* : gitar
* : bass

## Referanser


## Eksterne lenker
*
Asbjørn Kloster

**Asbjørn Olsen Kloster** (født 21. desember 1823 i Bokn, død 18. januar 1876 i Stavanger) var en norsk kvekerpredikant, -lærer, og avholdsagitator.

Han vokste opp i enkle kår på gården Boknaberg i Bokn kommune og fra åtte års alder hos familien på Rennesøy. Etter konfirmasjonen flyttet han etter familien til Stavanger, og arbeidet som handelsbetjent, først hos faren og siden andre steder. I 1845 kom han i kontakt med kvekere i Stavanger, og hadde et åndelig gjennombrudd som han selv tidfester til 15. juni 1845. I 1846 ble han rekruttert av tre engelske kvekere som besøkte byen, til ett års studier i England, først på en landbruksskole og siden på en kvekerskole nær Carlisle. 

I de følgende tretten år ledet Kloster deretter kvekerskolen i Stavanger. Skolen fikk etter hvert god søkning, og Kloster utarbeidet selv deler av undervisningsmateriellet. 

*Den første norske avholdsforening* ble stiftet i Stavanger 29. desember 1859 på Klosters initiativ. Året etter begynte Kloster å utgi avholdsbladet som senere fikk navnet *Menneskevennen*. Etter seksten års virksomhet med dannelse av avholdsforeninger flere steder i landet, ble Det norske Totalavholdsselskap stiftet i Kristiansand i 1875. 

Klosters virksomhet representerer flere karakteristiske trekk ved 1800-tallet i Norge. Hans beskjedne formelle utdannelse var karakteristisk for hans generasjon, men var samtidig ikke til hinder for at han fikk spille en avgjørende rolle i framveksten av en av de frivillige folkebevegelsene som var en del av tidens demokratiske uttrykk og folkelige mobilisering. 

En statue utført av Valentin Kielland ble reist i Stavanger i 1912. Kloster er også avbildet på et norsk frimerke fra 1959 og har en gate på Storhaug oppkalt etter seg.

## Referanser


## Litteratur
* Fuglum, Per. «Asbjørn Kloster». I: *[[Norsk biografisk leksikon]]*. 2002
* Fuglum, Per. *Asbjørn Kloster, pedagog, forkynner og avholdspioner*. Lunde, 2004 
* Nag, Martin. *Nytt lys over Asbjørn Kloster og hans nærmiljø i Stavanger, Ryfylke og Christiania*. Kvekerforlaget, 1986
* Nag, Martin. *Asbjørn Kloster – folkebevegelser og alkohol* Rusmiddeldirektoratet, 1989
* Slapgard, Bjarne. *Asbjørn Kloster og kongstanken hans*. Rune forlag, 1959. ''hefte
* Store norske leksikon. http://www.snl.no/Asbj%C3%B8rn_Kloster
* Lindanger, Birger. «Bokn – gard og ætt». 2001. Bind 1, s.358.
Nabbetorp Mekaniske Verksted

**Nabbetorp Mekaniske Verksted** ble opprettet i 1896 og ligger i bydelen Nabbetorp i Fredrikstad kommune, like nord for Fredrikstadbroen på østsiden av Glomma. 

I begynnelsen leverte verkstedet maskiner hovedsakelig til teglverk og sagbruk. Fra 1906 av var Nabbetorp Mek. Verksted en av få Fredrikstad-bedrifter som brukte elektrisitet som kraftkilde, de fleste andre brukte da dampdrift. I 1909 begynte Nabbetorp mek. verksted å fabrikkere motorer og rundt samme tid ble bedriften leverandør av hovedsakelig motorer og annet teknisk utstyr til Fredrikstad Mekaniske Verksted. Nabbetorp Mekaniske Verksted fungerte sågar som en underleverandør. Verkstedet utviklet også sin egen motor som ble brukt ombord i flere russiske skip.

Driften av verkstedet ble nedlagt 7. august 1978.

## Referaner
Peter Brandt

**Peter Brandt** (født 1948 i Berlin) er en tysk historiker og professor i nyere historie. Han tok doktorgraden med et arbeid om gjenoppbyggelsen av arbeiderbevegelsen etter annen verdenskrig og habiliterte seg med en avhandling om studentbevegelser og tidlig nasjonalisme omkring 1800. Brandt forsker særlig på «det tyske spørsmål» i det 19. og 20. århundre og på sammenlignende europeisk forfatningshistorie. Han er sønn av tidligere kansler Willy Brandt og hans norskfødte kone Rut Brandt.

## Verker (utvalg)
* Peter Brandt/Dieter Groh, "Vaterlandslose Gesellen". Sozialdemokratie und Nation 1860 – 1990, München 1992.
* Peter Brandt, War das Deutsche Kaiserreich reformierbar? Parteien, politisches System und Gesellschaftsordnung vor 1914, in: Karsten Rudolph/Christl Wickert (Hg.), Geschichte als Möglichkeit.
* Festschrift für Helga Grebing, Essen 1995, S. 190-210. 
* Peter Brandt, An der Schwelle zur Moderne. Deutschland um 1800, Bonn 1999 (Friedrich-Ebert-Stiftung, Reihe Gesprächskreis Geschichte 31). 
* Peter Brandt, Youth Movements as National Protest Cultures in Germany, in: Hartmut Lehmann/Hermann Wellenreuther (Hg.), German and American Nationalism. A Comparative Perspective, Oxford/Ney York 1999, S. 371-428. 
* Peter Brandt, Art. "Volk", in: Historisches Wörterbuch der Philosophie, Bd. 11, Basel 2001, Sp. 1079-1090. 

## Referanser


## Eksterne lenker
* 
* 
*
Lars Brandt

**Lars Brandt** (født 1951 i Berlin) er en tysk forfatter, filmskaper og kunstner. Han er sønn av tidligere forbundskansler Willy Brandt og hans norskfødte kone Rut Brandt. Hans litterære verk *Andenken*, om sitt forhold til faren, ble svært positivt vurdert av kritikere, og solgte i store opplag.

## Referanser


## Eksterne lenker
* 
*
Garonne

**Garonne** (katalansk og oksitansk: *Garona/Garunɵ*) er en elv i Sydvest-Frankrike og Nord-Spania med en lengde på 575 kilometer. Elven har sin kilde i Val d'Aran i de spanske Pyreneene, og flyter via Toulouse mot Bordeaux. Rett etter Bordeaux møter Garonne elven Dordogne i byen Ambès, og disse to elvene danner så estuaret Gironde, som etter bortimot 97 kilometer munner ut i Biscayabukta i Atlanterhavet. I sitt løp forenes Garonne med tre andre store elver, Ariège, Tarn og Lot. Andre viktige sideelver er Save og Gers.

Garonne er en av få elver i verden som har tidevannsbølger. Surfere og andre vannsportsutøvere kan ri på tidevannsbølgen fra Atlanterhavet og inn forbi landsbyen Cambes, som ligger rundt 112 km fra kysten.

## Ferdsel

Garonne spiller en viktig rolle i innlandstransport med skip. Via elven kan større havgående skip nå helt til havnen i Bordeaux, til Pont de Pierre (steinbroen). Elven er også en del av Canal des Deux Mers, kanalen som forbinder Middelhavet med Atlanterhavet. Denne kanalen er en kortere og sikrere vei for godstransport fra jordbruksområdene i Syd-Frankrike til Atlanterhavet. Elvebåter kan seile oppstrøms til Castets-en-Dorthe, hvor elven møter Garonnekanalen *(Canal Latéral à la Garonne)*. På kanalen kan båtene gå gjennom 53 sluser til byen Toulouse, der den møter Canal du Midi. Disse to kanalene danner sammen Canal des Deux Mers.

Garonnekanalen utgjorde et av de største infrastrukturprosjektene i Europa i forrige århundre, da den ble tilrettelagt for standard lekterstørrelse på 38 × 5 meter. Den franske ministeren Freycinet beordret at alle kanaler med viktig langtransport skulle tilpasses disse standarddimensjonene. Alle de tidligere 30 meter lange slusene ble forlenget for å følge standarden. Den andre halvdelen av Canal des Deux Mers, Canal du Midi, slapp delvis unna omleggingen, siden kommersiell transport på kanalene var sterkt redusert da byggearbeidene nådde områdene hvor de fleste slusene ligger. Omleggingsarbeidet ble stoppet, noe som førte til at de rundt 300 år gamle strukturene i Canal du Midi ble bevart, og kanalen kom i 1996 på UNESCOs liste over verdensarvsteder.

## Byer langs elven
* Val d'Aran (Spania): Vielha
* Haute-Garonne: Saint-Gaudens, Muret, Toulouse
* Tarn-et-Garonne: Castelsarrasin
* Lot-et-Garonne: Agen, Marmande
* Gironde: Langon, Bordeaux, Blaye, Le Verdon-sur-Mer
* Charente-Maritime: Royan

## Største sideelver
Regnet fra munningen ved Bordeaux til utspringet i Pyreneene:
* Dordogne
** Isle
*** Dronne
** Vézère
*** Corrèze
** Cère
* Dropt
* Lot
** Truyère
* Baïse
* Gers
* Arrats
* Tarn
** Aveyron
*** Viaur
** Agout
* Gimone
* Save
* Ariège
** Hers-Vif 
* Salat
* Neste

## Kilder
* 

## Eksterne lenker
*
Tankestrek

**Tankestrek**  (**&ndash;** eller **&mdash;**) er et skilletegn som hovedsakelig brukes for å symbolisere en tankepause i en setning. Tegnet brukes også for å markere direkte tale eller sitat, samt i forbindelse med tallord. En tankestrek er lengre enn en bindestrek (-), og på skrivemaskiner som manglet tankestrek, ble tegnet gjerne uttrykt gjennom to påfølgende bindestreker (--). På moderne datamaskiner er tankestreken tilgjengelig gjennom tastaturkombinasjoner, men i mange tastaturoppsett er tankestreken vanskelig tilgjengelig, noe som kan være grunnen til at mange skriver bindestrek der det skulle vært tankestrek.

Tankestrek finnes i to utgaver, en kort (&ndash;) og en lang (&mdash;).  Den korte kalles *divis*, eller på engelsk også *n-dash* eller *en-dash*, fordi den typografisk er like lang som bokstaven «N». Den lange utgaven kalles tilsvarende *m-dash* eller *em-dash*. På norsk brukes som oftest den korte tankestreken, som er en halv gefirt lang. Typografer og grafiske designere vil dog tidvis finne det hensiktsmessig å også bruke den lange tankestreken.

## Bruk i norsk
Tankestrek kan brukes for å skille ut et innskudd eller et tillegg. I slike tilfeller kan tankestreken erstattes med komma. Det skal være ett mellomrom før og etter tankestreken.

* *Jeg gjorde ingenting med saken – og det burde det ikke være så vanskelig å forstå.*

Tankestrek kan markere en kunstpause eller et avbrudd i tanke eller tale.

* *Nå falt du og slo deg – igjen.*
* *Han er en elendig – *

En tankestrek eller en replikkstrek kan brukes for å markere direkte tale eller sitat.  Dette er vanlig i avisoverskrifter.

* *–  Jeg gir meg aldri!*

Tankestrek brukes også i «fra … til …»- og i «mellom … og …»-oppstillinger, og da skal det ikke være mellomrom rundt tegnet.

* *Fotballkampen endte 2–4.*
* *Det skjedde for sytti–åtti år siden.*
**Tony Blair var statsminister i perioden 1997–2007.*

Hele kronebeløp kan markeres med tankestrek.

* *Kr 100,–*

Komma kan stå etter, men vanligvis ikke foran en tankestrek.  Et unntak er dersom et sitat deles i to av et utsagnsverb, men i dette tilfellet kan en også utelate den siste tankestreken.

* *–  Jeg gir meg aldri, ropte hun, – aldri i livet!*
* *–  Jeg gir meg aldri, ropte hun, aldri i livet!*

## Fremstilling på datamaskiner
I Unicode finnes tankestrekene under «Generelle skilletegn» (2000–206F); den korte på posisjon U+2013, og den lange på U+2014. Tankestrek kan fremstilles på ulike måter i ulike systemer. Eksempler er gitt i tabellen under.

Skriveprogrammer som Microsoft Word har autokorrekturfunksjonalitet som erstatter bindestrek med tankestrek automatisk hvis den er omgitt av mellomrom.

## Se også

* Bindestrek
* Orddeling
* Gefirt

## Referanser


## Litteratur

*

## Eksterne lenker
* 
* Korrekturavdelingen – tankestrek
Dagligspråk

**Dagligspråk** eller **allmennspråk** er en betegnelse for hvordan vi uttrykker oss språklig i alminnelige ord og vendinger, ofte uten sikte på å være spesielt presise. Dagligspråk er i denne forstand en motsetning til fagspråk der ord og uttrykk kan ha mer presis og avgrenset betydning. Det kan være glidende overganger mellom dagligspråk og fagspråk, og ord fra fagspråk kan gå over til å bli ord i dagligspråket. 

I dagligspråket kan ord ha mange betydninger og de kan ha vage og omtrentlige betydninger. Det kan medføre misforståelser i en meningsutveksling når det ikke er rimelig klart hvilken betydning én part sikter til med sin språkbruk. En del av meningsutvekslingen kan derfor gå ut på å klarlegge hvordan deltakerne bruker språket. Det kan vise seg at uenigheten bare gjelder språkbruk og ikke de underliggende meningene, altså en form for *skinnuenighet*.

Fagområder og vitenskapsområder bruker både ord fra dagligspråket med spesiell betydning, og spesielle ord som ikke – eller sjelden – brukes i dagligspråket.
Serie C

**Lega Italiana Calcio Professionistico** (tidl. **Serie C**) i italiensk fotball består av to nivåer, Lega Pro Prima Divisione og Lega Pro Seconda Divisione, og utgjør det tredje og fjerde nivået innen profesjonell fotball.

## Eksterne lenker

*  Offisiell hjemmeside
4923 Clarke

**4923 Clarke** er en asteroide. Den er oppkalt etter Arthur C. Clarke. 

Clarke spøkte i etterordet til novellen *3001: The Final Odyssey* med at han håpet han fikk asteroide 2001 oppkalt etter seg, og at han var skuffet over at Albert Einstein fikk den før ham.

4923 Clarke ble oppdaget 2. mars 1981 av den amerikanske astronomen Schelte J. Bus.

## Eksterne lenker
Trulli i Alberobello

**Trullo** (**trulli** i flertall) er en tradisjonell bolig i Puglia. De finnes i stedene Alberobello, Locorotondo, Fasano, Cisternino og Martina Franca.
Spesielt i byen Alberobello er det mange som er bevart. 

UNESCO har ført dem opp på listen over verdensarven. 

Trulli ble bygget som boliger og lagerbygg. De bygges av sten uten bruk av bindemiddel. En av de populære teoriene for hvorfor denne byggemåten oppstod er at det ikke var lov til å ha permanente bosteder. Stenhusene kunne raskt rives hvis det kom inspeksjon. Senere skal denne fordelen ha blitt utnyttet til å unngå beskatning. Det er kjent at det ble utnyttet i 1744 når kongen av Napoli sendte skatteinspektører. 

Trulli har vegger som er vertikale nederst, med en øvre del og tak som er kjegleformet. Veggene er tykke, halvannen til nesten to meter, noe som bidrar til å holde varmen ute om sommeren og inne om vinteren. Trulli har som regel ett rom.

## Eksterne lenker
* 
* UNESCO evaluering (pdf) (engelsk og fransk)
* Italienske verdensarvsteder (engelsk)
* ''Regione Puglia''
* Omtale i Adresseavisa 18. februar 2008
2001 Einstein

**2001 Einstein** er en asteroide som ble oppdaget 5. mars 1973. Den er et medlem av asteroidefamilien Hungaria. 
Asteroiden er oppkalt etter den tysk-amerikanske fysikeren og nobelprisvinneren Albert Einstein.

Arthur C. Clarke spøkte i etterordet til romanen *3001: The Final Odyssey* med at han håpet han fikk asteroide 2001 oppkalt etter seg, og at han var skuffet over at Einstein fikk den før ham.

## Referanser


## Eksterne lenker
*
Drammens Skøiteklub

**Drammens Skøiteklub** (stiftet 15. november 1917) er en norsk skøyteklubb i Drammen. Klubben holder til på Marienlyst kunstis og har avdelinger for hurtigløp og kunstløp.

## Historie
Skøytesporten kom tidlig i gang i Drammen. Drammens Skøiteløberklub ble stiftet 3. januar 1865. Klubben hadde skøytebane på elven og ute på fjorden, men det var nærmest mosjonsidrett som ble drevet på den tid. Denne klubbens levetid ble imidlertid ikke særlig lang. En ny Drammens Skøiteklub ble opprettet i 1880-årene, men heller ikke denne ble særlig gammel. Noen konkurranseidrett av betydning ble det ikke før omkring århundreskiftet, da Marienlyst Idrætspark ble anlagt. Daværende I.F. Ulabrand arrangerte Drammens første NM i 1903. I årene som fulgte var det livlig skøytevirksomhet i Drammen. Det var flere gode løpere i Bragerøen IF, som senere endret navn til Drammens Idrætsforening. Sistnevnte arrangerte et nytt NM i 1916. Etter dette fikk skøytesporten i Drammen et kraftig oppsving. En del av byens idrettsledere og forretningsfolk gikk i spissen for å få stiftet en spesialklubb for hurtigløp. Den 15. november 1917 var stiftelsen av en ny Drammens Skøiteklub et faktum. Allerede fra starten talte klubben 152 medlemmer, et høyt tall selv med dagens målestokk. Den nye klubben arbeidet godt og fikk frem en rekke yngre, lovende løpere. Interessen steg stadig og i 1922 fikk DSK æren av å arrangere sitt første norgesmesterskap.

## Viktige medlemmer
De olympiske mestrene Ivar Ballangrud, Charles Mathiesen og Sten Stensen har alle vært medlemmer av klubben. Andre kjente løpere er Sigurd Moen, bronsemedaljevinner på 1500 m i OL i 1924 og Finn Hodt med fem distanseseire på 500 m i NM.

DSK har også markert seg administrativt i Norges Skøyteforbund og har hatt flere av sine medlemmer med i styret i NSF. Den tidligere sprinteren og sølvmedaljevinner på 500 m i OL i 1936, Georg Krog (da medlem av Gimsøy IF) var skøytepresident 1961-65. 

## Arrangementer
Drammens Skøiteklub har markert seg som arrangør av mange store skøytestevner. Seks norgesmesterskap har klubben arrangert på Marienlyst i Drammen. Det siste norgesmesterkapet ble arrangert i 2005. DSK var dessuten kjent for sine internasjonale stevner på Marienlyst hvor tusenvis av drammensere kom for å se verdens beste skøyteløpere. Ved flere anledninger var det mer enn 10.000 mennesker på kveldsstevner på Marienlyst. 

DSK arrangerer hvert år Drammensløpet i slutten av oktober som markerer starten på skøytesesongen for gutter og jenter.

## Eksterne lenker
*
Gamle Raumo

**Gamle Raumo** (finsk: Rauma) er den finske byen Raumos bykjerne. Raumo er en av seks byer i Finland som kan føre historien tilbake til middelalderen. Byen er en av de eldste havnene i Finland, og ble bygget opp rundt et Fransiskaner-kloster hvor en kirke fra 1400-tallet fortsatt er bevart. Gamle Raumo er en typisk nordisk treby med et enhetlig bevart bybilde. 

I 1991 ble Gamle Raumo tatt med på UNESCOs verdensarvliste som det første verdensarvsted i Finland.

## Eksterne lenker
* 
* Informasjon om Gamle Rauma (på engelsk)
Coppa Italia

**Coppa Italia** er det italienske cupmesterskapet i fotball. Det ble første gang arrangert i 1922. Vinneren av turneringen har rett til å bære en kokarde i de nasjonale fargene den etterfølgende sesongen.

## Turneringsformat
Etter sesongen 2005–06 har turneringen et nytt format. 72 lag, alle fra Serie A og Serie B og de 30 beste fra Serie C, deltar. De første tre rundene, hvor 64 lag deltar, er eliminasjonsrunder med kun én kamp. De 8 beste lagene fra Serie A, som spiller i turneringer i Europa kommer inn i åttendedelsfinalene. Herfra er det to kamper i hver runde.

## Finaler

Napoli er det eneste laget som, i 1962, har vunnet *Coppa Italia* mens laget spilte i serie B. En annen rekord tok laget sesongen 1986–87, da de vant samtlige 13 kamper.

## Seire per klubb

## Referanser


## Eksterne lenker
*
AZERTY

**AZERTY** er et tastaturoppsett som brukes hovedsakelig i Frankrike og Belgia. 

## Forskjeller fra QWERTY
*A og Q er byttet om.
*Z og W er byttet om.
*M ligger til høyre for L, der norske tastaturer har Ø.
*Nummertastene er på samme sted, men for å lage dem må Shift-tasten være trykket ned.
944 Hidalgo

**944 Hidalgo** er en asteroide i solsystemet.

Den er den asteroiden i asteroidebeltet som har lengst omløpstid, 13,77 år. Den er 29&nbsp;km i diameter. Når den er lengst borte fra solen, er den nesten ute ved Saturn, mens den når den er nærmest er den inne i de indre delene av asteroidebeltet.

Den ble oppdaget av Walther Baade i 1920.

Den er oppkalt etter den mexicanske frigjøringshelten Miguel Hidalgo.

## Kilder
Nebulaprisen

**Nebulaprisen** er en litteraturpris som deles ut av det amerikanske forfatterforbundet Science Fiction and Fantasy Writers of America (SFWA).

Prisen er delt ut hver år siden 1966. Prisen deles ut til de beste science fiction- eller fantasy-publikasjonene innen det siste nomineringsåret, utgitt innen de siste to foregående år. Prisen deles ut i seks klasser: fire ulike kategorier basert på publikasjonenes lengde, og to kategorier for manus til film, teater, radio, TV, multimedia eller lignende.

## Kategorier
*Best Novel (mer enn 40&nbsp;000 ord)
*Best Novella (17&nbsp;500 til 40&nbsp;000 ord)
*Best Novelette (7&nbsp;500 til 17&nbsp;500 ord)
*Best Short story (mindre enn 7&nbsp;500 ord)
*Best Script (for film, tv, skuespill eller radiohørespill)
*Best Dramatic Script (utdelt siden 1999)

## Eksterne lenker
*
Nick de Firmian

**Nick de Firmian** (født 26. juli 1957 i Fresno i California) er en amerikansk stormester i sjakk. Han er blitt amerikansk mester tre ganger (1987, 1995 og 1999. Han har representert USA ved flere sjakkolympiader. Han fikk stormestertittelen i 1985. Han er bosatt i Danmark.

## Referanser


## Eksterne lenker
* 
* Kombinasjoner fra de Firmians partier
Mana (musiker)

**Mana** (魔名 / マナ, født 19. mars 1969 i Hiroshima), tidligere kjent som **Serina**, er en japansk musiker og motedesigner, kjent for sin tidligere rolle som gitarist i visual kei-gruppen Malice Mizer. Før stiftelsen av Malice Mizer, var han med i Girl'e og Matenrou (hvor han spilte bass).

I dag jobber Mana med soloprosjektet Moi dix Mois. Han har også sitt eget Gothic Lolita/Aristocrat-klesmerke: Moi-même-Moitié.

Selv om Mana var kjent for crossdressing i Malice Mizer, så crossdresser han i dag bare når han modellerer for klærne fra klesmerket hans (Moi-même-Moitié) for Gothic & Lolita Bible.

## Eksterne lenker
* 
* 
* 
* Monologue Theater – Manas offisielle side
* Mon+amour – Manas fanklubb
* Fanside på Engelsk med mye informasjon
Brytegrep

Et **grep** er en betegnelse på den handling som begås når et menneske bruker hånden til å knipe rundt en gjenstand eller et annet menneske. Det er også mulig å benytte begge hender, dette kalles *flerhåndsgrep*. 

Et grep gjøres ofte med fiendtlige hensikter, men det kan også brukes i andre sammenhenger, for eksempel i en hilsesituasjon (se håndtrykk). Når det gjelder grep i sammenheng med slåsskamper, er det vanligste at en person i kampen griper om motstanderens hals eller nakke. Dette er kvelertak, og er forbudt i Norge.

I bryting brukes en rekke grep, for eksempel omvendt livtak.
Colonia

***Colonia*** (flertall: ***coloniae***) var en romersk utpost, vanligvis etablert av veteraner fra en romersk legion, som fikk landområder som lønn når de ble «pensjonert» fra legionen. Etter hvert utviklet begrepet seg til å betegne den høyeste status for en romersk by.

Noen eksempler:
* Lincoln, opprinnelig *Lindum Colonia*.
* Colchester, opprinnelig *Colonia Claudia Victricensis*.
* Jerusalem, *Colonia Aelia Capitolina*, etter den jødiske krig).
* Köln, opprinnelig *Colonia Claudia Ara Agrippinensis*.

## Moderne former
*I Mexico blir *colonia* brukt som et synonym på *nabolag*.
*Opprinnelige spanske bosettinger langs grensen av USA/Mexico kalles også *[[colonias]].*

## Eksterne lenker
* Jona Lenderings artikkel om ''coloniae'' , *Livius.org*
Engelsbergs bruk

**Engelsbergs bruk** er et nedlagt jernverk som ligger ca. 10 km sørøst for Fagersta i Västmanlands län i Sverige. 

Engelsbergs bruk ble bygd fra 1681 og ble en av de mest moderne jernverk på 1700-tallet. I dag er Engelsberg det eneste jernverket fra den tiden som har igjen både bygninger og teknisk utrustning.

Engelsbergs bruk ble i 1993 tatt opp på UNESCOs verdensarvliste som et viktig industriminne.

## Referanser

 


## Eksterne lenker
* 
* Ekomuseum Bergslagens side om Engelsbergs bruk
Anderson Cooper

**Anderson Hays Cooper** (født 3. juni 1967) er en amerikansk journalist bosatt i New York. Han er sønn av Gloria Vanderbilt fra hennes fjerde ekteskap, som var med forfatteren Wyatt Emory Cooper.  Anderson Cooper gikk ut av Yale University i 1989 med BA i statsvitenskap. Han har også studert vietnamesisk i Hanoi.

Han har vært utenriksreporter for Channel One og dekket Bosnia, Iran, Israel, Russland, Rwanda, Somalia, Sør-Afrika og Vietnam. Han flyttet deretter til ABC.

Han arbeider nå for CNN hvor han har sitt eget program, *[[Anderson Cooper 360°]]*, men han har også dekket orkanen Katrina i USA, Bagdad under valget i Irak, begravelsen til pave Johannes Paul II og Jordskjelvet på Haiti i 2010. Han leverer også stoff til programmet *[[60 Minutes]]* på CBS.

## Bibliografi
* *Dispatches from the Edge: A Memoir of War, Disasters, and Survival*,  HarperCollins (2006), 224 sider, ISBN 0-06-113238-1 Memoarer fra tsunamien i Indonesia og Thailand, toppet The New York Times Bestsellers List 

## Referanser


## Eksterne lenker
* 
* 
* 
* 
*  CNNs biografi om Anderson Cooper
Laget for folkemusikk

**Laget for folkemusikk** ble etablert i 1903 og er hovedstadens egen interesseorganisasjon for norsk folkemusikk. Laget har vært drevet på ulik måte gjennom 100 år, i dag er hovedvirksomheten å arrangere fester og konserter og Oslokappleiken. Oslokappleiken arrangeres hver høst og det konkurreres i spel og dans. Laget driver også arbeid rettet mot barn og unge.

Den første kappleiken Laget arrangerte fant sted i 1904, og ble vunnet av Torkjell Haugerud og Olav Moe på en delt førsteplass. Laget fikk opprettet et eget spelemannslag, Tiurleiken, alt i 1920-årene, med spelemenn som kom flyttende til byen, og har drevet lagsarbeidet sitt tett knyttet til Bygdelagssamskipnadens virksomhet i Nordahl Bruns gate i Oslo, også i samarbeid med Noregs Ungdomslag og Bondeungdomslaget. 

Laget for folkemusikk regner gullalderen sin til etterkrigstida, da spelemennene Kjetil Løndal, Torleiv Bolstad og Ola Bøe ledet spelgruppa i laget, og var sentrale dansespelemenn på øvingskvelder og fester. Senere kom Odd Bakkerud og Magne Myhren til. I alle år har Laget for folkemusikk arbeidet for å ta vare på folkemusikk og bygdekultur i Oslo. 

Laget har arrangert Landskappleik to ganger, i 1953 og i 1981. 

## Eksterne lenker
* 
*
Jennifer Granholm

**Jennifer Mulhern Granholm** (født 5. februar 1959 i Vancouver i Britisk Columbia) er en amerikansk jurist og politiker. I februar 2021 ble hun godkjent av Senatet i USA som energiminister i president Joe Bidens regjering.

Hun var guvernør i den amerikanske delstaten Michigan fra 2003 til 2011. Hun representerer Det demokratiske parti.

## Utdannelse
Granholm er utdannet jurist fra Harvard Law School.

## Karriere
Sitt første høyere verv fikk hun i 1998, da hun ble valgt til attorney general (et embete med ansvarsområde som tilsvarer en norsk justisministers ansvarsområde) i delstaten.

Da det skulle velges guvernør i Michigan i 2002 slo hun blant annet tidligere guvernør James Blanchard i primærvalgene, og senere den republikanske motkandidaten Dick Posthumus i det endelige valget. Granholm ble med dette Michigans første kvinnelige guvernør.

Granholm ble gjenvalgt i guvernørvalget i 2006, etter å ha slått republikaneren Dick DeVos.

Den 15. desember 2020 ble det rapportert at påtroppende president Joe Biden hadde planer om å nominere Granholm til ny energiminister i USA. Hun ble godkjent av USAs senat i februar 2021.

## Bakgrunn
Granholms far Victor Ivar Granholm hadde norsk mor og svensk far. Han ble født og vokste opp i Canada, men flyttet til Anaheim i California, USA i 1963, og siden bodde familien på ulike steder i USA til de slo seg ned i Michigan. Hun har en eldre bror.

Granholms farmor var Judith Solstad, født i Gjerstad kommune i Agder fylke. Hun emigrerte til Penny i British Colombia, Canada i 1927, hvor hun senere døde. Judiths var datter av Ingeborg Larsdotter Bjynnustad (Solstad) f. 1873 i Gjerstad og Tellef Olsen Gjerbakkane f. 1866 i Gjerstad. 

I et intervju i 2007 opplyste Granholm selv følgende om sin bakgrunn: Jeg ble født i Canada, men flyttet til USA med foreldrene mine da jeg var fire. Min farfar kom fra Robertsfors, en småby nord for Umeå. Han dro til British Columbia på 1930-tallet, og hans far var ordfører i Robertsfors, der tremenningen min fremdeles bor på familiegården. Jeg hadde et kort møte med en av mine slektninger i Stockholm. Besøket mitt var første gang noen i familien min besøkte Sverige siden min farfar reiste. Han døde da min far var tre år gammel, og dermed ble all vår tilknytning til Sverige brutt.

## Referanser
Alberobello

**Alberobello** (bokstavelig «vakkert tre) er en liten by og kommune innenfor storbyområdet Bari (tidligere provinsen Bari) i regionen Puglia i sørlige Italia. Den er kjent for sine vakre trulli (kalkstenhus med kjegletak), som ble utpekt av UNESCO i 1996 som en del av verdensarven. Den fremste inntekten er turisme. I henhold til folketellingen for 2011 hadde byen en befolkning på 10 924 innbyggere, beregnet til 10 725 for 2017.

## Trulli i Alberobello
* *Se artikkel om verdensarvstedet: [[Trulli i Alberobello]]*
Trullo (flertall *trulli*, avledet fra gresk τρούλος, *cupola*) er betegnelse tradisjonell hus med koniske tak i Apulia bygget med stein uten mørtel av noe slag, omtrent som norske steingjerder, men mer forseggjort. Byggenes konstruksjon er særskilt for Valle d'Itria (Itriadalen) i området Murge i den italienske regionen Apulia. Trulli var generelt bygget som midlertidige ly på markene og som lagerhus, eller som små, faste boliger av landbruksarbeidere og husmenn. I byen Alberobello er det tett konsentrasjon av trulli. Den tiden det ble bygget mest var på 1800-tallet, særlig i de siste tiårene som var markert kultiveringen av vin.

Det er flere teorier om  bakhistorien for disse særskilte bygningene, en av de mest siterte er knyttet til Prammatica De Baronibus, en forordning fra kongedømmet Napoli som bestemte at hver ny urban bosetning til en skatt. Grevene av Conversano D'Acquaviva D'Aragona fra 1481, landeierne av territoriene som dagens Alberobello er lokalisert på, aktet å unngå og beordret de bøndene som ble sendt inn i området å bygge deres boliger med «tørrstein», det vil si uten å bruke mørtel eller sement av noe slag slik at de kunne betraktes som usikre bygninger som lett kunne rives ned.

Disse bøndene som ble tvunget til kun å stable stein fant ut at en runde, kuppelformet tak som støttet opp seg selv, satt sammen av overlappende steinsirkler, var den enkleste og mest solide byggemetoden. Disse kuppelformete tak som endte i en konisk spiss ble også prydet med dekorative spir, inspirert av profane symbolikk eller mystiske og religiøse elementer. Trullohusene er i sitt vesen en rurale byggetype med tykksteinvegger og uten muligheter til å ha flere etasjer. Derimot var det praktisk å bygge de opp mot andre slik at de som regel står i grupper av fem, eller tidvis i større sammenhenger på opp mot et dusin eller mer, men aldri mer enn for en enkel landbruksfamilie.


Trulli_2005.jpg|To sammenhengende trulli
Cime_trulli.JPG|Utskårne steinspir på toppen av det koniske taket
Trullo_roof_(6144685861).jpg|Inngangen til en trullo


## Referanser


## Eksterne lenker
*
Faktum

**Faktum**, i flertall **fakta**, er et saksforhold som ikke logisk kan motsies. Et faktum er altså en sannhet med grunnlag i virkeligheten.

## Filosofisk
Fra et filosofisk perspektiv er et faktum det som i virkeligheten kan relateres til sannheten i et språklig utsagn.

## Vitenskapelig
Fra et vitenskapelig perspektiv er et faktum det som kan relateres til en objektiv og verifiserbar observasjon.

## Referanser
Isengard (band)

**Isengard** var et norsk black/folk metal-prosjekt av Gylve «Fenriz» Nagell som ble startet i 1988. 

Isengards første studioalbum heter *[[Vinterskugge]]* (1994) og er egentlig en samling av tre demoer Fenriz spilte inn i perioden 1989–1993. Isengard ga så ut ett studioalbum til, *[[Høstmørke]]* i 1995, som ble det siste fra Isengard. Prosjektet ble avsluttet samme år. Navnet på prosjektet kommer fra boken Ringenes herre.

## Utgivelser
### Studioalbum
**[[Høstmørke]]* (1995)
### Samlealbum
**[[Vinterskugge]]* (1994)
### Demo
**Spectres over Gorgoroth* (Ep, 20 minutter, 5 spor, 1989)
**Horizons* (1991)
**Vandreren* (1993)

## Referanser


## Eksterne lenker
*
Lennart Björneborn

**Lennart Björneborn** (født 8. mai 1957 i Helsingborg, Sverige) er en forsker ved Danmarks Biblioteksskole i København.

Etter å ha studert matematikk og sosialantropologi i Lund (fram til 1979) arbeidet han dernest som lærer og i sosiale institusjoner. I 2000 tok han sin mastergrad i dokumentasjonsvitenskap og i 2004 deretter doktorgrad under Peter Ingwersen og Mike Thelwall. Tyngdepunktet i hans forskning befinner seg innen webometri.

## Referanser


## Eksterne lenker
* Hjemmeside
McDonnell Douglas F-15E Strike Eagle

**McDonnell Douglas F-15E Strike Eagle** er en jagerbomber som er videreutviklet fra F-15 Eagle. Denne varianten kom i tjeneste for US Air Force i 1988, og har også blitt eksportert til en rekke land, blant annet Israels flyvåpen, Sør-Korea, Singapore og Saudi-Arabia.

## Utvikling
F-15E Strike Eagle ble utviklet i 1980-årene og hadde kun en oppgave: å angripe mål på bakken (stikk motsatte av originalversjonen). Grunnen til at F-15 ble valgt til dette formålet var dens gode kvaliteter innen fart og manuvrering. Som konvertert jagerfly spesialisert for å ta ut bakkemål vil en riktig benevnelse på F-15E være jagerbomber. F-15E byttet ut de siste F-111 (en annen jagerbomber) i amerikansk tjeneste i 1998, 10 år etter den først kom i tjeneste. 

Amerikanerne kaller F-15 Strike Eagle for en "deep strike fighter", altså en jagerbomber som skal ta ut bakkemål dypt innpå fiendens territorium. Flyet flyr gjerne nær bakken for å unngå radar, og er malt i en sort farge for at det skal være vanskeligere å observere.

Alle F-15 Strike Eagle er tosetere. Den ene piloten styrer flyet og kan eventuelt ta ned fiendtlige fly, mens den andre styrer bakkeangrepssystemet.

## Versjoner
* **F-15E Strike Eagle**: Toseters allværs langt-rekkende bakkeangrepsfly for US Air Force.
* **F-15I Ra'am (Thunder)**: Avansert variant av F-15E Strike Eagle for luftforsvaret til Israel.
* **F-15K Slam Eagle**: Avansert variant av F-15E Strike Eagle for luftforsvaret til Sør-Korea.
* **F-15S**: Eksportvariant av F-15E Strike Eagle for luftforsvaret til Saudi-Arabia.
* **F-15SG**: Avansert variant av F-15E Strike Eagle for luftforsvaret til Singapore.

## Eksterne lenker
* 
* Boeing (McDonnell Douglas) F-15E Strike Eagle
Danmarks Biblioteksskole

**Danmarks Biblioteksskole** (DB) var en høyere utdanningsinstitusjon underlagt Kulturministeriet, som ivaretok forskning og utdanning innenfor dokumentasjonsvitenskap. Skolen ble opprettet i 1956 som avløser for Statens Biblioteksskole, som hadde blitt opprettet i 1918. Statens Biblioteksskole hadde utdannet bibliotekarer til folkebiblioteker, mens den nye skolen også skulle utdanne bibliotekarer og bibliotekassistenter til vitenskapelige og faglige biblioteker.

I mai 2010 skiftet skolen navn til Det Informationsvidenskabelige Akademi. (IVA) I 2013 fusjonerte skolen med ((Københavns universitet)).

## Institutter
* Biblioteksutvikling
* Informasjonsstudier
* Kultur og Medier

## Utdanninger

* Bachelorgrad
* Bibliotekar
* Cand.scient.bibl.
* Doktorgrad
* Bibliotekassistent
* Master i dokumentasjonsvitenskap

På Biblioteksskolen i København fins Danmarks Biblioteksskoles Bibliotek, som er et offentlig tilgjengelig hovedfagsbibliotek innenfor dokumentasjonsvitenskap. 

Danmarks Biblioteksskole har dessuten en avdeling i Aalborg (opprettet 1973), og er medlem av Øresundsuniversitetet.

## Eksterne lenker
* Danmarks Biblioteksskole
* Det Informationsvidenskabelige Akademi
* Informasjon om Statens Biblioteksskole og Danmarks Biblioteksskole fra Rigsarkivet
Albi

**Albi** er en kommune i departementet Tarn i regionen Occitanie sør i Frankrike. Byen er *[[préfecture]]* (hovedstad) i departementet, og ligger ved elven Tarn, 80 kilometer nordøst for Toulouse. Innbyggerne kalles *albigensere* (fransk: *albigeois*). Albi er hovedby for seks kantoner, som omfatter 18 kommuner, og har tilsammen en befolkning på 67 728.
__NOTOC__
Albi er en by full av historie. Den religiøse gruppen katarene, også kjent som *albigensere* hadde utspring i dette området, og forfølgelse av katarene, kjent som albigenserkorstoget (1209–1229), foregikk i dette området.

Maleren Henri de Toulouse-Lautrec var født i byen, og i dag finnes det et museum i hans barndomshjem.

## Biskopbyen, eller gamlebyen
Gamlebyen eller «biskopsbyen» i Albi representerer et intakt og levende bygningsmiljø som spenner fra middelalderen via renessansen til nåtid; det fikk i 2010 status som verdensarvsted.

Viktige landemerker er katedralen Sainte-Cécile fra 1200-tallet, et mesterverk innen den sørfranske gotikken. Katedralen oppviser en virkningsfull kontrast mellom det strenge, enkle eksteriøret i murstein og det overdådige interiøret.

Pont-Vieux-broen og Saint-Salvi kvarteret er også, sammen med katedralen, minner om byens røtter på 900-tallet.

## Befolkningsutvikling
***Antall innbyggere i kommunen Albi***

## Referanser


## Eksterne lenker
* 
* Kommunedata INSEE
Durham Castle

**Durham Castle** er et slott fra normannertiden i Durham i England. Det står på en høyde ved elven Wear, rett ovenfor Durhamkatedralen. Slottet og katedralen er begge med på UNESCOs verdensarvliste.
## Historie

Slottet ble reist i det 11. århundre for å beskytte biskopen av Durham mot angrep, ettersom befolkningen i den nordlige delen av England var «vill og utilregnelig» etter normannernes erobring i 1066. Det er et godt eksempel på *[[motte and bailey]]-konstruksjonen som normannerne foretrakk. 

Storhallen ble reist av biskop [[Antony Bek]] i begynnelsen av det [[14. århundre]]. Det var den største storhall i landet inntil biskop [[Richard Fox]] fikk den kortet ned mot slutten av det [[15. århundre]]. Selv etter forminskningen er den 14 meter høy og 30 meter lang. 

== Kapeller ==

Det er to kapeller i slottet: Norman Chapel fra omkring 1078 og Tunstall's Chapel fra [[1540]]. 

Normannerkapellet er den eldste delen av slottet som er tilgjengelig. Arkitekturen er i [[angelsakserne|angelsaksisk]] stil, muligens på grunn av at det ble brukt saksiske arbeider. I det 15. århundre ble de tre vinduene praktisk talt avstengt fordi den indre borgen ble utvidet. Det ble dermed tatt ut av bruk inntil [[1841]], da man begynte å bruke det som korridor til den indre borgen. Under [[andre verdenskrig]] ble det brukt som kommando- og observasjonspost for [[Royal Air Force]], og man fant da ut hva bygningen opprinnelig hadde vært brukt til. Kort tid etter krigens slutt ble kapellet rekonsekret, og det har siden blitt brukt til ukentlige gudstjenester. 

Tunstallkapellet er noe større, og er derfor det mest brukte av kapellene i slottet. Biskopene Cosin og Crewe utvidet det mot slutten av det [[17. århundre]]. Bakerst finner man *misericordiae'' fra det 16. århundre.

## University College

I 1837 ble slottet gitt til det nyopprettede University of Durham av biskop Edward Maltby, og brukt til studentboliger. Arkitekten Anthony Salvin bygde opp den forfalne indre borgen fra de originale planene. Det ble åpnet i 1840, og fortsatt bor over hundre studenter der. 

Studentene spiser i storhallen, og har også en bar i slottet. Kapellene brukes både til gudstjenester og teaterforestillinger. Det er også et bibliotek der. Utenfor studieterminene brukes boligene som et billig hotell, og det arrangeres også konferanser der. 

Ansatte og studenter ved universitetet samt hotellgjester kan besøke slottet fritt, mens andre har mulighet til å se det i guidede turer. 

## Referanser


## Eksterne lenker
*
Kampkunst

**Kampkunst** har tilnærmet samme betydning som kampsport. Mange utøvere av ulike kampformer mener det er misvisende å betegne kamputøvelsen som en sport, og foretrekker å se på det som kunst (jf. den engelske betegnelsen *martial arts* og den opprinnelig betydning av *kunst* som ferdighet). Dette gjelder nok spesielt innen de kampkunstene hvor man har sterkt fokus på meditasjon, filosofi og kata (inntrente teknikker), og der det ikke konkurreres. Eksempler på slike kampkunster er aikido, taekwondo, bujinkan budo taijutsu, katori shinto ryu, Sipalki og tai ch'i. 

Kampkunster kan også ha fokus på effektivt selvforsvar i kontekster uten gitte regler eller sportsmessige rammeverk. Eksempler på dette er tradisjonell karate, slik det opprinnelig ble praktisert i Okinawa, og moderne krav maga. Flere hapkido-stilarter faller også i kategorien kampkunst da mange stilarter ikke konkurrerer, mens andre igjen gjør det. 

## Stilarter
Begrepet «stilarter» er mye brukt innenfor kampkunst og kampsport for å forklare forskjeller innenfor b.l.a. filosofi, teknikker og utførelsen av disse.

## Eksterne lenker
*
69 (tall)

**69** (**sekstini**, også skrevet *niogseksti* på riksmål) er det naturlige tallet som kommer etter 68 og kommer før 70.

69 er et oddetall.

69 er atomnummeret til thulium.

69 er LXIX i romertall.
75 (tall)

**75** (**syttifem**, også skrevet *femogsytti* på riksmål) er det naturlige tallet som kommer etter 74 og kommer før 76.

75 er et oddetall.

75 er atomnummeret til rhenium.

75 er LXXV i romertall.